ཐེག་པ་ཆེན་པོ་རྒྱུད་བླ་མའི་འགྲེལ་པ་ངེས་དོན་གསལ་བར་བྱེད་པའི་འོད་ཟེར་ཞེས་བྱ་བ།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།བདེ་གཤེགས
སྙིང་པོ་གློ་བུར་དྲི་མས་དག་པའི་བྱང་ཆུབ་མཆོག་བརྙེད་ནས།།ཡོན་ཏན་དྲུག་ཅུ་རྩ་བཞི་དང་ལྡན་རྟག་ཏུ་འབད་མེད་ཕྲིན་ལས་ཅན།།དོན་གཉིས་ཕུན་ཚོགས་བདེན་གཉིས་རྟོགས་དང
བསྟན་པའི་འཁོར་ལོ་བསྐོར་མཛད་ཅིང་།།ཇི་བཞིན་ཇི་སྙེད་གཟིགས་པ་དག་པའི་ཚོགས་སྡུད་ཐུབ་དབང་དེ་ལ་འདུད།།གཞན་གྱི་དོན་དུ་འཇིགས་རུང་བཟོད་དཀའི་དམྱལ་མེའང་བསིལ་བའི
ཆུས་གང་ཞིང་།།པདྨའི་ཕྲེང་བས་བརྒྱན་པའི་མཚོ་ལྟར་གཟིགས་ནས་དགྱེས་པས་འཇུག་མཛད་ཅིང་།།རང་གི་དོན་དུ་ལྷ་མོ་གླ་སྙན་སྒྲོགས་ལྡན་མེ་ཏོག་ཟིལ་མ་ཅ།།དགའ་བའི་ཚལ

ཡང་སྤུ་གྲིའི་ཐང་ལྟར་རབ་དགོངས་སྤྱན་རས་གཟིགས་ལ་འདུད།།ཤེས་དང་ཤེས་བྱས་སྤྲོས་པ་མེད་ཀྱང་མཁྱེན་པའི་འོད་ཟེར་ཕྱོགས་བཅུར་འཕྲོ།།སེམས་ཅན་རང་བཞིན་སྟོང་པར་གཟིགས།
ང་ཐུགས་རྗེའི་རྒྱ་མཚོ་མཐའ་ལས་འདས།།གཞན་དོན་ཐབས་ལ་སེམས་པ་མེད་ཀྱང་ཕྲིན་ལས་ཆུ་བོ་རྒྱུན་ཆད་མེད།།སྤྲུལ་པ་བྱེ་བ་གཅིག་ཅར་སྟོན་ཡང་གཡོ་མེད་འཇམ་པའི་དབྱངས་ལ་འདུད།།དབང
པོའི་མིག་སྟོང་གིས་ཀྱང་མ་བཐོང་བའི།།གདོད་ནས་རྣམ་དག་བདེ་གཤེགས་སྙིང་པོའི་དོན།།གང་གི་ཡེ་ཤེས་སྤྱན་གྱིས་ལེགས་གཟིགས་པའི།།མི་ཕམ་མགོན་གྱིས་འགྲོ་ལ་བདེ་ལེགས་མཛོད།།ཆོས་ཀུན་སྨྲ་།
མ་ལྟ་བུར་རབ་གཟིགས་ཤིང་།།འགྲོ་ཀུན་བདག་པས་གཅེས་པར་རབ་དགོངས་ཕྱིར།།འཁོར་བའི་སྡུག་བསྔལ་ལོག་སྒྲུབ་སྣ་ཚོགས་ཀྱིས།།སྐྱོ་མེད་ཐུགས་ལྡན་བླ་མ་རྣམས་ལ་འདུད།།དྲི་མེད་ཚིག་གི་འདབ

རྒྱས་རབ་མཛེས་ཤིང་།།ངེས་དོན་མཐར་ཐུག་གེ་སར་སྙིང་པོ་ཅན།།མི་ཕམ་མགོན་གྱི་གསུང་རབ་བད་ཚལ་འདི།།གཞན་པན་སྦྲང་རྩི་དོན་གཉེར་དོན་དུ་དབྱེ།།འདི་ལྟར་ཤེས་རབ་དང་སྙིང་རྗེ་ཆེན་པོ་དང་ལྡན་པའི་སྐྱེ་བོ་རྣམས་ཀྱིས།སྲི་
འི་བདེ་བ་རྨི་ལམ་ལྟ་བུ་ལ་ཞེན་པར་བྱ་བ་མ་ཡིན་ཞིང་།།ཐོག་མ་མེད་པའི་དུས་ནས་ལན་གྲངས་དུ་མར་ཕན་འདོགས་པར་བྱེད་པའི་སེམས་ཅན་རྣམས་ལ་མི་ལྟ་བར་རང་ཉིད་འབའ་ཞིག་ཐར་པ་ཐོབ་པར་བྱེད་པ་ཡང་སྐྱེས་བུ་ཆེན་པོའི་ཚུལ་མ་ཡིན་པས།།སེམས་
ན་ཐམས་ཅད་ལ་ཁྱབ་པའི་དེ་བཞིན་གཤེགས་པའི་སྙིང་པོ་གློ་བུར་གྱི་དྲི་མའི་སྦུབས་ལས་གྲོབ་བར་བྱ་བའི་ཕྱིར་ཤིན་ཏུ་འབད་པར་རིགས་ལ།དེ་ཡང་དོན་དམ་རྟོགས་པའི་ཤེས་རབ་ལ་རག་ལས་ཤིང་།དེ་ཡང་གསུང་རབ་འདི་ཐོས་པ་ལ་བརྟེན་པར་པ།
ཅུའི་དབང་ཕྱུག་ཉིད་ཀྱིས་གསུངས་པས།འདི་རྣམ་པར་དབྱེ་བ་ནི་དོན་ཆེ་བའི་རྟིང་།གཞན་གྱི་དོན་ཏུ་སངས་རྒྱས་ཐོབ་པར་འདོད་པའི་གང་ཟག་རྣམས་ཀྱི་དོན་དུ་རྣམ་པར་དབྱེ་བར་བྱའོ།།ཐེག་པ་ཆེན་པོའི་སྙིང་པོ་ངེས་པའི་དོན་གྱི་མདོ་སྡེ་དུ་མའི་དགོ
་གཏན་ལ་འབེབས་པར་བྱེད་པ།ཐེག་པ་ཆེན་པོ་རྒྱུད་བླ་མའི་བསྟན་བཅོས་འདི་ལ་ངན་གཉིས།མཚན་དང་།གཞུང་གི་དོན་ནོ།།དང་པོ་ནི།བསྟན་བཅོས་འདིའི་མཚན་རྒྱ་གར་གྱི་སྐད་དུ་མ་ཧཱ་ཞེས་པ་ནི།བོད་སྐད་དུ་ཆེན་པོ།།ཡཱ་ན་ནི་སྒེག་པ
ཨུཏྟ་ར་ནི་བླ་མ།ཏནྟ་ནི་རྒྱུད།ཤཱསྟ་ནི་བསྟན་བཅོས་སོ།།དེ་ལ་ཐེག་པ་ནི་བགྲོད་པའི་རྟེན་བྱེད་པ་སྟེ་འདིས་འདོང་བས་ན་ཐེག་པ་སྟེ་སློབ་པའི་ལམ་བཞི།འདིར་འདོང་བས་ན་ཐེག་པ་སྟེ་འབྲས་བུའོ།།ཆེན་པོ་ནི་ཁྱེད་དུ་འཕགས་པ་སྟེ།

དམིགས་བསྒྲུབ་ཡེ་ཤེས་པརྩོན་འགྲུས་དང་།།ཐབས་མཁས་ཐོབ་པ་ཕྲིན་ལས་ཆེ།།ཞེས་པའི་ཆེན་པོ་བདུན་དང་ལྡན་པའོ།།མདོར་ན་ཐབས་ཤེས་རབ་གཉིས་ཀྱིས་རང་གཞན་མི་གནས་པའི་མྱ་ངན་ལས་འདས་པ་ལ
གནས་ཤིང་འགོད་པས་ན་ཐེག་པ་ཆེན་པོ་སྟེ།མོད་ལས།ཅི་ཕྱིར་འདི་ནི་བྱང་ཆུབ་ཐེག་ཆེན་བྱ་ཞེ་ན།དེ་གང་ཞོན་ནས་སེམས་ཅན་ཐམས་ཅད་མྱ་ངན་ཟློ།ཐེག་པ་འདི་ནི་མཁའ་འདྲ་གཞལ་མེད་ཁང་ཆེན་ཏེ།།དགའ་སྐྱིད་བདེ་ལ་མངོན
པར་ཐོབ་བྱེད་ཐེག་པའི་མཆོག།ཅེས་གསུངས་པ་ལྟར་རོ།།རྒྱུད་ཅེས་བྱ་བ་ནི་རྒྱུན་ཆགས་པ་སྟེ།བརྗོད་བྱའི་དབང་དུ་བྱས་ན་འཁོར་འདས་གཉིས་ཀའི་གནས་སྐབས་ན་དེ་བཞིན་གཤེགས་པའི་སྙིང་པོ་རྒྱུན་ཆགས་སུ་ཡོད་པ་ཡིན་ལ།
མའམ་ཕྱི་མ་ནི་འཁོར་བ་རྒྱུན་ཆགས་མ་ཡིན་གྱི་མྱང་འདས་རྒྱུན་ཆགས་ཡིན་པར་བསྟན་པ་སྟེ།རྒྱུད་ལས།རྒྱུད་ནི་རྒྱུན་ཞེས་བྱ་བ་སྟེ།འཁོར་བ་རྒྱུད་དུ་འདོད་པ་ཡིན།ཕྱི་མ་ཞེས་བྱ་ཕ་རོལ་སྟེ།མྱ་ངན་འདས
པ་རྒྱུད་ཕྱི་མ།ཞེས་སོ།།རྗོད་བྱེད་ཀྱི་དབང་དུ་བྱས་ན་རྒྱུད་ནི་ཆོས་ཀྱི་འཁོར་ལོ་རྒྱུན་ཆགས་པས་སྟེ།དོན་དམ་རྣམ་པར་ངེས་པའི་ཆོས་ཀྱི་འཁོར་ལོའོ།།དེ་ཉིད་གཞན་ལས་ཁྱད་པར་དུ་འཕགས་པས་ན་བླ་མའམ།ཆོས་འཁོར་གསུམ་གྱི་ཕྱི་མ
ཡིན་པས་ན་ཕྱི་མའོ།།བརྗོད་བྱེད་དང་གསུང་རབ་དེ་གཏན་ལ་འབེབས་པས་ན་བསྟན་བཅོས་འདི་ལའང་དེ་སྐད་ཅེས་བྱ་སྟེ།བརྗོད་བྱའི་མཚན་རྗོད་བྱེད་ལ་བཏགས་པའོ།།ཉོན་མོངས་དགྲ་རྣམས་མ་ལུས་འཆོས་པ་དང་།ངན་འགྲོ་སྲིད་ལས་སྐྱོབ

པ་གང་ཡིན་པ།།འཆོས་སྐྱོབ་ཡོན་ཏན་ཕྱིར་ན་བསྟན་བཅོས་ཏེ།།གཉིས་པོ་འདི་དག་གཞན་གྱི་ལུགས་ལ་མེད།།ཅེས་པ་ལྟར་ཉོན་མོངས་ལས་འཆོས་པ་དང་།།ཁྱད་པར་དུ་ངན་འགྲོ་དང་སྤྱིར་སྲིད་པ་ལས་སྐྱོབ་པས་ན་བསྟན་བཅོས་སོ།།ཚོགས་གཉིས
འཕེལ་བར་བྱ་བའི་ཕྱིར།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།ཞེས་ལོ་ཙཱ་བས་བཀོད་དོ།།གཉིས་པ་གཞུང་གི་དོན་ལ་གསུམ།ལུས་རྣམ་པར་བཞག་པ།ཡན་ལག་རྒྱས་པར་བཤད་པ།རྩོམ་པ་མཐར་ཕྱི
འི་དོན་ནོ།།དང་པོ་ལ་གསུམ།དགོས་དོན།བ་སྡུས་དོན།ཚིག་དོན་ནོ།།དང་པོ་ནི།ལུས་རྣམ་བཞག་གི་བསྟན་བཅོས་འདིའི་བརྗོད་བྱ་ཐམས་ཅད་གྲངས་འདི་སྙེད་དང་།གོ་རིམ་འདི་ལྟ་བུའི་སྒོ་ནས་འཆད་དོ་ཞེས་བསྟན་པས།གཞུང
་ཞབས་ཀྱི་དོན་ཆད་ལྷག་མེད་ཅིང་མ་འཁྲུགས་པའི་སྒོ་ནས་འཆད་པ་པོས་འཆད་བདེ་ཞིང་ཉན་པ་པོས་རྟོགས་སླ་བའི་དགོས་པ་ཡོད་དེ།གདུལ་བྱ་རྣམས་ཀྱིས་བདེ་བླག་ཏུ་རྟོགས་པར་བྱ་བའི་ཕྱིར་དང་།བསྟན་བཅོས་དོན་རྣམ་པར་ཕྱེ་བ་ཡང་མ་འཛིངས་པ་ཉིད
གྱིས་བཤད་སླ་བར་གཟིགས་ནས་ཅེས་པ་དང་།དབུས་མཐའི་ཊཱི་ཀར་སློབ་མས་དོན་ཁོང་དུ་ཆུད་ནས་རྒྱས་པར་བརྗོད་ཀྱང་འདེ་བྲེག་ཏུ་ཁོང་དུ་ཆུད་པར་འགྱུར་སྟེ།དཀྱུས་ཀྱིས་བསྟན་པའི་རྟ་ཐག་ཐོགས་མེད་པར་རྒྱུག་པ་བཞིན་ཏེ།ཞེས་སོ།།གཉིས་པ
ནི།བསྟན་བཅོས་འདིའི་ལུས་ཐམས་ཅད་རྡོ་རྗེའི་གནས་བདུན་པོ་འདིར་འདུས་ཤིང་།དེས་ཀྱང་ངེས་དོན་གྱི་མདོ་སྡེ་རྣམས་ཀྱི་ངེས་པའི་དོན་རྫོགས་པར་སྟོན་པར་བྱེད་དོ།།ཞེས་པའོ།།གསུམ་པ་ལ་གསུམ་སྟེ།བསྟན་བཅོས་ཀྱི་ལུས་རྡོ་རྗེའི་གནས་བདུན

དུ་བསྡུ་བ།དེ་མདོ་དང་སྦྱར་བ།དེ་དག་གི་འབྲེལ་བསྟན་པའོ།།དང་པོ་ལ་གཉིས།དོན་བདུན་སོ་སོར་བཤད་པ་དང་།རྡོ་རྗེ་དང་དེའི་གནས་ཀྱི་རྒྱུ་མཚན་ནོ།།དང་པོ་ལ་གཉིས་ཏེ།དཀོན་མཆོག་གསུམ་དང་།ཁམས་སོགས་བཞི་བཤད
འོ།།དང་པོ་ལ་གཉིས།དངོས་དང་།ལུང་དང་སྦྱར་བའོ།།དང་པོ་ལ།སངས་རྒྱས་ནི་འདུས་མ་བྱས་པ་ལྷུན་གྱིས་གྲུབ་པ་གཞན་གྱི་རྐྱེན་གྱིས་མི་རྟོགས་པ་སྟེ་རང་དོན་གྱི་ཡོན་ཏན་གསུམ་དང་།མཁྱེན་པ་དང་བརྩེ་བ་དང་ནུས་པ་སྟེ་གཞན་དོན་གྱི་ཡོན་ཏན
གསུམ་དང་ལྡན་པའོ།།ཆོས་ནི་སློབ་དཔོན་དབྱིག་གཉེན་གྱིས།སྟོན་པའི་དམ་ཆོས་རྣམ་གཉིས་ཏེ།ལུང་དང་རྟོགས་པའི་བདག་ཉིད་དོ།།དེ་འཛིན་བྱེད་པ་སྨྲ་བྱེད་དང་།སྒྲུབ་པར་བྱེད་པ་ཁོ་ནའོ།།ཞེས་པ་ལྟར་སྤྱིར་ལུང་དང་རྟོགས་པའི་ཆོས་གཉིས
ཡིན་ཡང་།འདིར་ནི་བསམ་དུ་མེད་པ་དང་གཉིས་སུ་མེད་པ་དང་རྟོག་པ་མེད་པ་སྟེ་ཡོན་ཏན་གསུམ་དང་ལྡན་པའི་འགོག་བདེན་དང་།ཉེ་བའི་ཉོན་མོངས་པའི་དྲི་མ་དག་པ་དང་།ཤེས་བྱ་ཐམས་ཅད་གསལ་བར་བྱེད་པ་དང་།སྤང་བྱའི་གཉེན་པོ་བྱེད་པ་སྟེ།
ཡོན་ཏན་གསུམ་དང་ལྡན་པའི་ལམ་བདེན་ནོ།།ཚོགས་ཏེ་དགེ་འདུན་ནི་ཉན་རང་དང་བྱང་སེམས་ཐམས་ཅད་ཡིན་ཡང་།འདིར་ནི་གང་ཟག་དང་ཆོས་བདག་མེད་པར་རྟོགས་པ་ཇི་ལྟ་བ་དང་།སེམས་ཅན་ཐམས་ཅད་ལ་དེ་བཞིན་གཤེགས་པའི་སྙིང་པོ
ཡོད་པར་མཐོང་བ་ཇི་སྙེད་པ་རྟོགས་པ་སྟེ་བྱང་སེམས་འཕགས་པ་རྣམས་ཁོ་ན་ཡིན་ནོ།།གཉིས་པ་ནི།དཀོན་མཆོག་གསུམ་པོ་དེ་དག་ཀྱང་དོན་དམ་པར་སྤྲོས་པའི་མཐའ་ཐམས་ཅད་བྲལ་བ་སྟེ།ལྷག་པའི་བསམ་པ་བརྟན་པའི་ལེའུ་ལས།ཀུན་དགའ

པོཔོ་དེ་བཞིན་གཤེགས་པ་ནི་བསྟན་དུ་མེད་པ་སྟེ་དེ་ནི་མིག་གིས་བལྟ་བར་མི་ནུས་སོ།།ཀུན་དགའ་བོ་ཆོས་ནི་བརྗོད་དུ་མེད་པ་སྟེ་དེ་ནི་རྣ་བས་མཉན་པར་མི་ནུས་སོ།།ཀུན་དགའ་བོ་དགེ་འདུན་ནི་འདུས་མ་བྱས་པ་སྟེ་དེ་ནི་ལུས་དང་སེམས་ཀྱིས་བསྙེན་བཀུན་
ར་མི་ནུས་སོ།།ཞེས་སོ།།གཉིས་པ་ལ་བཞི་སྟེ།ཁམས།བྱང་ཆུབ།ཡོན་ཏན།ཕྲིན་ལས་སོ།།དང་པོ་ནི།ཁམས་དང་ཞེས་ཏེ་སེམས་ཀྱི་ཆོས་ཉིད་སྟོང་པ་ཉིད་དུ་གནས་པ་སྟེ།དེས་སེམས་ཅན་ཐམས་ཅད་ལ་ཁྱབ་པས་ན་སེམས་ཅན
ཐམས་ཅད་དེ་བཞིན་གཤེགས་པའི་སྙིང་པོ་ཅན་ཞེས་བྱ་སྟེ།འགྲིབ་པ་མེད་པ་དང་འཕེལ་བ་མེད་པ་ཉིད་བསྟན་པའི་མདོ་ལས་ཤཱ་རིའི་བུ་དོན་འདི་ནི་དེ་བཞིན་གཤེགས་པའི་ཡུལ་ཏེ་དེ་བཞིན་གཤེགས་པའི་སྤྱོད་ཡུལ་ལོ།།ཤཱ་རིའི་བུ་དོན་འདི་ནི་རེ་ཞིག་ཉན་
ཐོས་དང་རང་སངས་རྒྱས་ཐམས་ཅད་ཀྱིས་ཀྱང་རང་གི་ཤེས་རབ་ཀྱིས་ཡང་དག་པར་ཤེས་པའམ་བལྟ་བའིམ་བརྟག་པར་མི་ནུས་ན་བྱིས་པ་སོ་སོའི་སྐྱེ་བོ་དག་གིས་ལྟ་ཅི་སྨོས་ཏེ།།།དེ་བཞིན་གཤེགས་པ་ལ་དད་པས་རྟོགས་པ་ནི་མ་གཏོགས་སོ།།ཤ་རིའི
བུ་དོན་དམ་པ་ནི་དད་པས་རྟོགས་པར་བྱ་བ་ཡིན་ནོ།།ཤཱ་རིའི་བུ་དོན་དམ་པ་ཞེས་བྱ་བ་ནི་སེམས་ཅན་གྱི་ཁམས་ཀྱི་ཚིག་བླ་དགས་སོ།།ཤཱ་རིའི་བུ་སེམས་ཅན་གྱི་ཁམས་ཞེས་བྱ་བ་འདི་ནི་དེ་བཞིན་གཤེགས་པའི་སྙིང་པོ་ཚིག་བླ་དགས་སོ།།ཤཱ་རིའི་བུ་དེ་བཞིན
གཤེགས་པའི་སྙིང་པོ་ཞེས་བྱ་བ་འདི་ནི་ཆོས་ཀྱི་སྐུའི་ཚིག་བླ་དགས་སོ།།ཞེས་སོ།།བྱང་ཆུབ་ནི་ཁམས་རང་བཞིན་གྱིས་དག་པ་དེ་གློ་བུར་གྱི་དྲི་མ་ཐམས་ཅད་ཀྱིས་ཀྱང་དག་པའི་ཆོས་ཀྱི་སྐུ་སྟེ།དཔལ་ཕྲེང་གི་མདོ་ལས།བཅོམ་ལྡན་བླ་ན་མེད་པ་ཡང་དག

པར་རྫོགས་པའི་བྱང་ཆུབ་ཅེས་བགྱི་བ་འདི་ནི་མྱ་ངན་ལས་འདས་པའི་དབྱིངས་ཀྱི་ཚིག་བླ་དགས་སོ།།བཅོམ་ལྡན་འདས་མྱ་ངན་ལས་འདས་པའི་དབྱིངས་ཤེས་བགྱི་བ་འདི་ནི་དེ་བཞིན་གཤེགས་པའི་ཆོས་ཀྱི་སྐུའི་ཚིག་བླ་དགས་སོ།།ཞེས
སོ།།ཡོན་ཏན་ནི་དེ་ལྟ་བུའི་བྱང་ཆུབ་དེ་ལ་ཡོད་པའི་སྟོབས་བཅུ་དང་མི་འཇིགས་པ་བཞི་དང་སངས་རྒྱས་ཀྱི་ཆོས་མ་འདྲེས་པ་བཅོ་བརྒྱད་དེ།བྲལ་བའི་ཡོན་ཏན་སུམ་བཅུ་རྩ་གཉིས་དང་།རྣམ་སྤྲིན་གྱི་ཡོན་ཏན་མཚན་བཟང་པོ་སུམ་བཅུ་རྩ་གཉིས།
ཏེ་དྲུག་ཅུ་རྩ་བཞི་པོ་དེས་མཚོན་པའི་སངས་རྒྱས་ཀྱི་ཡོན་ཏན་ཐམས་ཅད་དེ།འཕེལ་འགྲིབ་མེད་པ་བསྟན་པ་ལས།ཤཱ་རིའི་བུ་དེ་བཞིན་གཤེགས་པས་བསྟན་པའི་ཆོས་ཀྱི་སྐུ་གང་ཡིན་པ་དེ་ནི་འདི་ལྟ་སྟེ།གངྒཱའི་ཀླུང་གི་བྱེ་མ་ལས་འདས་པའི་དེ
བཞིན་གཤེགས་པའི་ཆོས་དག་དང་རྣམ་པར་དབྱེར་མེད་པའི་ཆོས་དང་ལྡན་པ་མ་བྲལ་བའི་ཡེ་ཤེས་ཀྱི་ཡོན་ཏན་ཅན་ནོ།།ཞེས་སོ།།སངས་རྒྱས་ཀྱི་ཕྲིན་ལས་ནི་ཡོན་ཏན་དེ་དག་གི་སྟོབས་ཀྱིས་རྣམ་པར་རྟོག་པ་མེད་བཞིན་དུ་སེམས་ཅན་གྱི་དོན་ལྡན།།
གྱིས་གྲུབ་ཅིང་རྒྱུན་མི་འཆད་པར་མཛད་པ་སྟེ།དེ་བཞིན་གཤེགས་པའི་ཡོན་ཏན་དང་ཡེ་ཤེས་བསམ་གྱིས་མི་ཁྱབ་པའི་ཡུལ་ལ་འཇུག་པ་བསྟན་པ་ལས།འཇམ་དཔལ་དེ་བཞིན་གཤེགས་པ་ནི་རྟོག་པར་མི་མཛད་རྣམ་པར་རྟོག་པ་མི་མཛད
མོད་ཀྱི།དེ་ལྟ་ན་ཡང་དེ་ལྟ་བུའི་རང་བཞིན་གྱིས་མཛད་པ་འདི་ནི་མི་རྟོག་རྣམ་པར་མི་རྟོག་བཞིན་དུ་ལྷུན་གྱིས་གྲུབ་པར་འཇུག་གོ།།ཞེས་སོ།།དེ་ལྟར་དོན་བདུན་པོ་དེས་བསྟན་བཅོས་ཀྱི་ལུས་ཡོངས་སུ་རྫོགས་པས་ན།སངས་རྒྱས་ཕྲིན་ལས

ཐ་མ་སྟེ་ཞེས་ཏེ་དེ་དག་ལས་གཞན་མེད་ཅེས་པའི་དོན་ནོ།།གཉིས་པ་རྡོ་རྗེ་དང་དེའི་གནས་ཀྱི་རྒྱུ་མཚན་ནི།།བསྟན་བཅོས་ཀུན་གྱི་ལུས་ནི་མདོར་བསྡུ་ན།།རྡོ་རྗེ་ཡི་ནི་གནས་བདུན་འདི་དག་གོ།།ཞེས་པ་ལ་སངས་རྒྱས་ལ་སོགས་པའི་དོན་བདུན།
པོ་འདི་དག་གི་དོན་དམ་པའི་གནས་ལུགས་སྤྲོས་པ་ཐམས་ཅད་དང་བྲལ་བ་སོ་སོ་རང་གིས་རིག་པར་བྱ་བའི་དོན་དེ་ནི།དཔེར་ན་རྡོ་རྗེ་རྫས་གཞན་གྱིས་འབིག་པར་དཀའ་བ་བཞིན་དུ་ཐོས་བསམ་གྱི་ཤེས་པས་རིག་པར་དཀའ་བའི་ཕྱིར་རྡོ་རྗེ་ཞེས་བྱའོ།།དེ་དགེ།
སྟོན་པའི་གཞུང་རྣམས་ནི་དེ་རྟོག་པའི་ཐབས་སུ་གྱུར་པའི་ལམ་སྟོན་པས་རྟོགས་པའི་རྟེན་དུ་གྱུར་པའི་ཕྱིར་རྡོ་རྗེའི་གནས་ཞེས་བྱའོ།།གཉིས་པ་དེ་མདོ་དང་སྦྱར་བ་ནི།རྡོ་རྗེའི་གནས་བདུན་པོ་འདི་དག་གི་ཐུན་མོང་མ་ཡིན་པའི་རང་གི་མཚན་ཉིད་དང་འབྲས་བུ་དདུ་རྒྱུ
གཅིག་གི་རྗེས་སུ་གཅིག་འབྲེལ་བའི་ཚུལ་ནི་གནས་བདུན་གོའི་མ་ཇི་ལྟ་བ་བཞིན་དུ་བྱང་ཆུབ་སེམས་དཔའ་གཟུངས་ཀྱི་དབང་ཕྱུག་རྒྱལ་པོས་ཞུས་པ་དེ་བཞིན་གཤེགས་པའི་སྙིང་རྗེ་ཆེན་པོ་བསྟན་པ་ཞེས་བྱ་བའི་མདོ་ལས་རིག་པར་བྱའོ།།ཇི་ལྟར་ཞེ་ན།
གཉིས་ཏེ།དཀོན་མཆོག་གསུམ་དང་།ཁམས་སོགས་བཞི་གསུངས་ཚུལ་ལོ།།དང་པོ་ལ་གསུམ་སྟེ།མདོ་དགོད།དེའི་དོན་བཤད།དཀོན་མཆོག་གི་ཡོན་ཏན་བསྟན་ཚུལ་ལོ།།དང་པོ་ནི།མདོ་དེའི་གླེང་གཞི་ལས་ནི་རྡོ་རྗེའི་གནས་ད
པོ་གསུམ་རིག་པར་བྱ་སྟེ།ཇི་སྐད་དུ།བཅོམ་ལྡན་འདས་ཆོས་ཐམས་ཅད་མཉམ་པ་ཉིད་དུ་མངོན་པར་རྫོགས་པར་སངས་རྒྱས་པ།ཆོས་ཀྱི་འཁོར་ལོ་ལེགས་པར་བསྐོར་བ།སློབ་མའི་ཚོགས་ཤིན་ཏུ་དུལ་བ་མཐའ་ཡས་པ་མངའ་བ།ཞེས་སོ།།

གཉིས་པ་ནི།ས་བརྒྱད་པ་ལ་གནས་པ་ན་ཉོན་ཡིད་གནས་གྱུར་ཏེ་ཆོས་ཐམས་ཅད་ལ་རྣམ་པར་མི་རྟོག་པ་ལ་དབང་ཐོབ་པ་དེ་མ་ཐར་ཕྱིན་པས་ན་བྱང་ཆུབ་ཀྱི་སྙིང་པོར་གཤེགས་པ་དེ་ཆོས་ཐམས་ཅད་མཉམ་པ་ཉིད་དུ་སངས་རྒྱས་པ་ཞེས
བྱའོ།།ས་དགུ་པ་ལ་སོ་སོ་ཡང་དག་པར་རིག་པ་བཞི་ལ་དབང་པས་བླ་ན་མེད་པའི་ཆོས་སྨྲ་བ་ཉིད་དང་ལྡན་པ་དང་།སེམས་ཅན་གྱི་བསམ་པའི་ཚུལ་ལེགས་པར་ཤེས་པ་དང་།དབང་པོ་མཆོག་གི་ཕ་རོལ་ཏུ་ཕྱིན་པ་དང་།སེམས་ཅན
གྱི་ཉོན་མོངས་པའི་བག་ཆགས་ཀྱི་མཚམས་སྦྱོར་བ་འཇོམས་པ་ལ་མཁས་པ་ཐོབ་པ་དེ་མཐར་ཕྱིན་པས་ན་མངོན་པར་རྫོགས་པར་སངས་རྒྱས་པ་སྟེ་ཆོས་ཀྱི་འཁོར་ལོ་ལེགས་པར་བསྐོར་བ་ཞེས་བྱའོ།།ས་བཅུ་པ་ལ་དེ་བཞིན་གཤེགས
པའི་བླ་ན་མེད་པའི་ཆོས་ཀྱི་རྒྱལ་ཚབ་ཏུ་དབང་བསྐུར་བ་ཐོབ་པ་མཐར་ཕྱིན་པས་ན་དེ་སངས་རྒྱས་ཀྱི་མཛད་པ་ལྷུན་གྱིས་གྲུབ་ཅིང་རྒྱུན་མི་འཆད་པར་གྱུར་པའི་ཕྱིར།ཆོས་ཀྱི་འཁོར་ལོ་ལེགས་པར་བསྐོར་བ་དེ་སློབ་མའི་ཚོགས་དུལ་བ་མཐ